CELEX: 22022D1128
Language: sl
Date: 2022-03-18 00:00:00
Title: Sklep Skupnega odbora EGP št. 60/2022 z dne 18. marca 2022 o spremembi Priloge II (Tehnični predpisi, standardi, preskušanje in certificiranje) k Sporazumu EGP [2022/1128]

7.7.2022   
               
               
                  SL
               
               
                  Uradni list Evropske unije
               
               
                  L 182/36
               
            
         SKLEP SKUPNEGA ODBORA EGP št. 60/2022
         z dne 18. marca 2022
         o spremembi Priloge II (Tehnični predpisi, standardi, preskušanje in certificiranje) k Sporazumu EGP [2022/1128]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Uredbo Komisije (EU) 2020/1255 z dne 7. septembra 2020 o spremembi Uredbe (ES) št. 1881/2006 glede mejnih vrednosti policikličnih aromatskih ogljikovodikov (PAO) v tradicionalno prekajenem mesu in prekajenih mesnih izdelkih ter tradicionalno prekajenih ribah in prekajenih ribiških proizvodih ter določitvi mejne vrednosti PAO v živilih rastlinskega izvora v prahu, ki se uporabljajo za pripravo pijač (1), je treba vključiti v Sporazum EGP.
                  
               
                     (2)
                  
                  
                     Ta sklep se nanaša na zakonodajo v zvezi z živili. Zakonodaja v zvezi z živili se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je določeno v uvodu k poglavju XII Priloge II k Sporazumu EGP. Ta sklep se zato ne uporablja za Lihtenštajn.
                  
               
                     (3)
                  
                  
                     Prilogo II k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Točka 54zzzz (Uredba Komisije (ES) št. 1881/2006) poglavja XII Priloge II k Sporazumu EGP se spremeni:
            
                        (1)
                     
                     
                        doda se naslednja alinea:
                        
                                    „—
                                 
                                 
                                    
                                       32020 R 1255: Uredba Komisije (EU) 2020/1255 z dne 7. septembra 2020 (UL L 293, 8.9.2020, str. 1).“;
                                 
                              
                  
                        (2)
                     
                     
                        besedilo prilagoditve (b) se nadomesti z naslednjim:
                        
                                    „(b)
                                 
                                 
                                    Na seznam iz odstavka 6 člena 7 se doda naslednje:
                                    
                                                ‚—
                                             
                                             
                                                Islandija: tradicionalno prekajeno meso in mesni izdelki, pri čemer ‚tradicionalno prekajeno‘ pomeni prekajeno z dimom, ki nastaja pri sežiganju ovčjega gnoja, šote, naravnega lesa in/ali resja v prekajevalnici,
                                                Norveška: tradicionalno prekajeno ‚eldhusrøykt pinnekjøtt‘.‘
                                             
                                          
                              
                                    (c)
                                 
                                 
                                    Na seznam iz odstavka 7 člena 7 se doda naslednje:
                                    
                                                ‚—
                                             
                                             
                                                Islandija: tradicionalno prekajene ribe in prekajeni ribiški proizvodi, pri čemer ‚tradicionalno prekajeno‘ pomeni prekajeno z dimom, ki nastaja pri sežiganju ovčjega gnoja, šote, naravnega lesa in/ali resja v prekajevalnici.‘.“
                                             
                                          
                              
                  
         
            Člen 2
            Besedilo Uredbe (EU) 2020/1255 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 3
            Ta sklep začne veljati 19. marca 2022 pod pogojem, da so bila predložena vsa uradna obvestila v skladu s členom 103(1) Sporazuma EGP (*).
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 18. marca 2022
            
               
                  Za Skupni odbor EGP
               
               
                  predsednik
               
               Nicolas VON LINGEN
            
         
         
            (1)  UL L 293, 8.9.2020, str. 1.
         
            (*)  Navedena ni nobena ustavna zahteva.